Poedit

Poedit je slobodný, multiplatformový softvér s otvoreným zdrojovým kódom, ktorý je grafickým rozhraním nad knižnicou gettext a umožňuje pohodlným spôsobom upravovať súbory katalógov s príponou .po, ktoré sú určené na prekladanie a lokalizovanie programov do iných jazykov ako je pôvodný jazyk programu. 

Grafické používateľské rozhranie editora je vytvorené pomocou wxWidgets a samotný editor je vydaný s licenciou MIT.

Hlavné funkcie 
 Beží na systémoch Windows aj Unix/Linux
 Podporuje formy plurálov
 Automaticky vytvára skompilovaný súbor .mo pri ukladaní
 Rozlišuje preložené, nepreložené a nepresné reťazce inou farbou
 Automaticky upraví hlavičku .po súboru
 Dokáže nájsť kontext reťazca v zdrojových súboroch
 Dokáže vytvoriť alebo aktualizovať .po súbor priamo zo zdrojových súborov
 Podporuje rôzne druhy kódovania vrátane UTF-8
 Umožňuje nastaviť spôsob ukončenia riadkov
 Umožňuje vytvoriť pamäť prekladov zo súborov .po, .mo, a balíkov RPM
 Umožňuje automatický preklad reťazcov pomocou pamäte prekladov
 Umožňuje vyhľadávanie
 Umožňuje vkladať komentáre k prekladu
 Umožňuje zaradiť .po súbory do projektov a spravovať ich pomocou Manažéra prekladov
 Kontroluje pravopis

Pozri aj 
 CAT
 gettext

Externé odkazy 
 Domáca stránka programu
 poedit na SourceForge.net
 Slovenský návod k programu

Slobodný softvér